Speel-speel : April 2014
Kom word weer 'n kind, kom kuier en geniet! Jy het heeldag tyd... Daar is kopiereg op my skryfwerk en foto's. As jy dit wil gebruik is jy welkom, maar onthou om my te erken.
Home / Tuisblad
My rose en ek
Vir jare sonder tal staan my wit icebergs al langs die paadjie hekkie toe. Tevrede. Tot onlangs. Skielik begin die blare vreeslik erg roes kry en val sommer af. Kaal, dun takkies gryp-gryp in die herfslug rond. Soekend.
Voor ons huis staan 'n yslike groot akkerboom. Iewers vandaan val swart stof oor my rose se blare, taaierig. Ek wonder of dit die akkerboom is wat 'n siekte het. Of is dit net dié tyd van die jaar dat so-iets gebeur? Ek kan onthou dit het verlede jaar ook gebeur, maar voor ek kon bekommerd raak, was dit weg. Ek weet steeds nie wat dit is nie, maar kry my roosbome jammer. Die ander bome in die omtrek het ook almal groter geword en veroorsaak dat daar min son bedags op die rytjie roosbome val. En net daar neem ek 'n besluit. Hulle moet uit! Son toe.
Dis Maandag, die hele wêreld en sy maat hou vakansie, maar my getroue ou Jacob het besluit hy gaan kom werk. Ek is so bly, want dis 'n fees om buite te wees! Ons verplant een na die ander, maak plek tussen die reeds bestaande rose in die bedding naby die fontein. Heeldag skyn die son heerlik warm daar. Nie eers een van die roosbome wat daar groei, het 'n roeserige blaar aan nie. Dit moet net werk. Ons maak die gate vooraf vol water, haal die bome versigtig en met moeite uit en plant hulle onmiddellik oor in die nuwe omgewing. Dit lyk sommer mooi!
Nou het ek wit, pienk en wynrooi, oranje en bloedrooi rose, almal deurmekaar en bymekaar. En langs die paadjie na die voorhekkie, lyk die wilde knoffel heel gesellig. Miskien maak ek later 'n ander plan daar, dis mos hoekom tuinmaak so lekker is, dis heeltyd speeltyd!
Posted by Elizabeth Kendall at 17:11
Labels: burgundy, icebergs, rose, tuinmaak, verplant
Kransduiwe, tortelduiwe, rooiborsduifies. Heeldag en elke dag. Soggens as ek wakker word, hoor ek hulle. Saans as ek gaan slaap, koer hulle my tot binne-in droomland in. 'n Sag-geluid, rustig. 'n Geluid wat vrede en vreugde en saamwees uitspel. So mooi. En nooit word ek moeg om foto's van hulle te neem nie. Kom kyk!!
'n Lekker bad om te geniet!!
'n Klein ou babaduif in die tuin.
Altyd tuis op die huis se dak.
Blink duiwe oë.
Sagte vere van 'n duif.
Posted by Elizabeth Kendall at 19:07
Labels: Bronkhorstspruit, drinkplek, klippe, kransduiwe, natuur, plante, rooiborsduiwe, rustigheid, tortelduiwe, tuin, voëls, vreedsaam, water
O dis lekker om te lewe!! Vanoggend voel ek sommer net lus om koers te kies iewers heen en foto's te loop neem. Ek het gister doelbewus en doelgerig die ou Pretoriapad gevat om die kosmos wat dié tyd van die jaar blom, te gaan afneem. En toe met net vyf foto's teruggekom, net genoeg om vir nog meer lus te word.
Hemels! Wat 'n verrassing was hierdie foto nie! So skoon en suiwer. Lieflik is die wêreld in herfstyd.
Sommer 'n hele plaat pienk en wit vreugdes bymekaar!
'n Grondpad draai links uit, die klip en die paal lê nommerpas langs mekaar.
My oorlede Ma se gedig pas so mooi by hierdie foto.....
Soos vlinders vrolik, fladderend
waai kosmos in die wind
langs paaie deur die vleie
en oor die bulte ver
wieg prettig, pienk en pers
die blommemassa fyn
soos kant en sy gespin -
in herfs blom kosmos oor ons land
Wie het die veld geploeg, geplant,
Wie het dit daar gesaai?
Sy hand het dit geskape
Sy hand het dit formeer,
Ja in Sy grote Kosmos
Is Hy van alles Heer!
Daarom ry ek toe vanoggend sommer 'n rigting in met die hoop dat ek nog meer plate en plate kosmos sal sien. Helaas! Daar was toe nie so baie nie, maar darem mooi genoeg om te geniet!
Vroeg Maart verras 'n kosmos my
al wuiwend langs die pad.
Die somer gaan te gou verby -
Hier groet die najaar my so bly!
Dou, skitterend, blinknat.
In Maartmaand kantel kleure bont
al waaiend in die wind;
met najaar dwaal gedagtes rond -
kom lê soet woorde in my mond;
'k het soveel vreug gevind.
Soos kosmoskleure pers en wit
al swaaiend om my heen,
het stilte in my hart kom sit
'n vrede sag en kinderlik
soos najaars milde reën.
(Maureen Grobler. 1920 -1993)
Posted by Elizabeth Kendall at 16:34
Labels: April, blomme, gedigte, gras, herfs, hoëveld, kosmos, Maartmaand, Maureen Grobler, paaie, pienk, velde, vreugdes, wit
The joy of painting must never be underestimated. The key to selling more work is to find your own voice. All artists have a unique voice and we can all find it.
Gewilde leesstof / Popular Posts
As ek eendag groot is
As ek eendag groot is wil ek 'n sterk man hê, ene wat nes my pappa 'n mondvol dinge sê! As ek eendag groot is w...
Prentjies en woorde
Ek kan vir ewig met woorde en prentjies speel. Dis amper so lekker soos tuinmaak. Dis net so lekker soos skilder. Dit gee min of meer diesel...
Versies vol vreugdes
Teken 'n otjie
Maklik! Trek 'n sirkel....en nog een...en nog een, teken die ore, die stertjie, die pote....jy kan mos al 'n driehoek maak....teken...
Kyk na die wilde voëls
Vroegoggend hoor ek hulle al. Altyd vrolik. Altyd bly. Somer en winter. Ons geveerde vriende is nie net 'n lus vir die oog nie, hulle i...
Die verkluimde akkedis
Net hier voor my op die grond het ek die liefste ding gekry- stertjie rooi en verder bont, en nie die minste bang vir my. Kyk, ek neem hom...
Nog steeds vetplante
Hoe meer ek oor vetplante lees, hoe meer wil ek weet. Ek vergeet die name, baie lyk so eenders, mens raak skoon verward. Tog weet ek, ek sa...
Ek en my voëltjies
My tuin het verander in 'n voëlparadys! Alles te danke aan 'n paar nuwe voël-lekkernye. Lemoenskille wat aan die ...
'n Dag buite
Die weer is dié tyd van die jaar net wonderlik. Elke dag is 'n stuk seën en genade. Herfs is en bly my gunsteling seisoen. Dit was hoog...
'n Oggend in die tuin
Dis nog ver van somer af, maar bedags skyn die winterson heerlik louwarm op die kaal takke en bruin blare. Toe ou Jacob Donderdag weer hier ...
Tik jou e-posadres hier in / Follow by Email
Kom kuier hier
Kom koop kaartjies, afdrukke en almanakke ...op RedBubble!
Geniet die toer!
Kom kuier by my...
Ek is so bly jy het kom inloer. Dankie vir jou tyd en jou welkom kommentaar. Vir langer as ses-en-dertig jaar het ek skoolgehou, gewoel en gewerk. Nou is dit lekker om stories en idees te deel, om terug te kyk en te onthou en om tyd te hê vir dié dinge wat my na aan die hart lê.